
Kuptimi i fjalës teberruk: 

Fjala teberruk (£#>) gjuhësisht domethënë shtim dhe vazhdimësi e diçkaje. 

Kurse, në terminologjinë fetare teberruk domethënë: Kërkimi i bereqetit dhe shpresa 
në arritjen e tij. 

Llojet e teberrukut: 

1. Teberruku i ligjësuar (fjj^ 

2. Teberruku i ndaluar (fj* &j?). 

Teberruku i ligjësuar: 

1. Teberruku (kërkimi i bereqetit) nëpërmjet qenies së Pejgamberit Muhamed H dhe 
nëpërmjet asaj që shkëputet nga trupi i tij. Ky lloj i teberrukut është i veçantë për kohën 
kur ka qenë gjallë Pejgamberi |g, pra ka qenë i lejuar vetëm në atë kohë. 

2. Kërkimi i bereqetit me fjalë dhe vepra të ligjësuara, të cilat kur i bën njeriu ka hajr 
dhe bereqet, siç janë leximi i Kuranit, përmendja e Allahut, prania në vende ku mësohet 
feja etj. 

3. Kërkimi i bereqetit në ato vende që i ka bërë Allahu të bereqetshme, siç janë xhamitë 
dhe vendet si Meka, Medina dhe Shami. 

Me kërkim të bereqetit në këto vende kemi për qëllim bërjen e veprave të mira dhe 
adhurimin e Allahut në to, duke bërë vepra të ligjësuara e jo duke i prekur muret a 
shtyllat që gjenden në to. 

4. Kërkimi i bereqetit në kohë që i ka veçuar Allahu me vlerë dhe bereqet, sikurse që 
janë muaji i ramazanit, dhjetë ditët e muajit dhul-hixhxhe, Nata e Kadrit, pjesa e tretë 
e natës etj. 

Kërkimi i bereqetit në këto kohë bëhet duke i shtuar punët e hajrit dhe duke e adhuruar 
Allahun me vepra të ligjësuara. 

5. Kërkimi i bereqetit nëpërmjet ushqimeve që i ka bërë Allahu të bereqetshme, siç 
janë vaji i ullirit, mjalti, qumështi, fara e zezë dhe uji i zemzemit. 

Teberruku i ndaluar: 

1. Kërkimi i ndaluar i bereqetit nëpërmjet vendeve ose sendeve: 

Shembuj: 

a. Prekja dhe fërkimi i mureve të atyre vendeve, bereqeti i të cilave është vërtetuar 
sheriatikisht, po ashtu edhe puthja e dritareve dhe shtyllave të atyre vendeve, si dhe 
kërkimi i shërimit nëpërmjet dheut të tyre. 

b. Kërkimi i bereqetit nëpërmjet varreve të njerëzve të mirë dhe tyrbeve. 

c. Kërkimi i bereqetit nëpërmjet vendeve që kanëtë bëjnë me ngjarje historike, siçjanë 
vendi i lindjes së Pejgamberit Muhamed H, shpella "Hira", shpella "Theur" etj. 

2. Kërkimi i bereqetit nëpërmjet kohëve: 

Bërja e veprave që nuk janë të ligjësuara sipas sheriatit dhe ibadeteve të shpikura në 
ato kohë, bereqeti i të cilave është vërtetuar sheriatikisht. 

Kërkimi i bereqetit nëpërmjet atyre kohëve, bereqeti i të cilave nuk është vërtetuar 
sheriatikisht: 

Këtu hyjnë mevludi i Pejgamberit §§, nata e israsë dhe mi'raxhit, nata e mesit të muajit 
shaban dhe po ashtu ditët dhe netët e ngjarjeve historike. 

3. Kërkimi i ndaluar i bereqetit nëpërmjet qenieve të njerëzve të mirë dhe gjurmëve 
të tyre: 

Kërkimi i bereqetit nëpërmjet qenies së ndonjë njeriu është i ndaluar. Kjo ka qenë e 
lejuar të bëhet vetëm me qenien e pejgamberit Muhamed Hgjatë kohës sa ishte gjallë. 

Rregulla të rëndësishme lidhur me teberrukun: 

1. Teberruku (kërkimi i bereqetit) është ibadet, ndërsa ibadetet, në thelb, janë të 
ndaluara, derisa të vijë ndonjë argument që dëshmon se ato janë të ligjësuara. 

2. I tërë bereqeti vjen vetëm nga Allahu, Ai është Pronari dhe Ai që e dhuron atë, për 
këtë arsye nuk bën të kërkohet bereqeti nga askush tjetër pos Allahut. 

3. Kërkimi i bereqetit nëpërmjet atyre gjërave, bereqeti i të cilave është vërtetuar 
sheriatikisht, u bën mirë vetëm besimtarëve të vërtetë në Allahun dhe në të Dërguarin 
M e Tij. 


4. Kërkimi i bereqetit nëpërmjet atyre gjërave, bereqeti i të cilave është vërtetuar 
sheriatikisht, duhet të bëhet në mënyra të ligjësuara dhe të mos shpiken mënyra që 
nuk i kanë bërë selefët (të parët tanë të devotshëm). 

